Putremiški
Putremiški (arī Putramiški) ir izzudis ciems Krāslavas novada Kaplavas pagastā. Izvietojies pagasta rietumdaļā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū. Ciems bijis pašvaldības ceļa Matulišku — Vecborne/Krāslavas ceļa atzarojuma rietumu pusē. Tuvākais ciems Matuliški atrodas aptuveni 2 km uz dienvidrietumiem. Putremiškos atrodas Putramišku luterāņu un katoļu kapsēta, kurā Latvijas poļu biedrība 1997. gadā uzstādīja krustus, pieminot poļu karavīrus — novadniekus, kuri krita kaujās par Latvijas atbrīvošanu 1919. un 1920. gadā.